Ինչ վերաբերում է երկու երկրների հարաբերությունների "պասիվում" եղած տարրերին, ապա, ըստ Ռ.Քոչարյանի, դրանք տրանսպորտային հաղորդակցության խնդիրներն են, Լեռնային Ղարաբաղի հակամարտության չկարգավորված լինելը՝ դրանցից բխող դժվարություններով: Նախագահն այս խմբում նշեց նաեւ տեղեկատվության փոխանակման բացակայությունը: "Այսպիսով՝ ստացվում է հինգը երկուսի հարաբերակցություն, որոնցից "պասիվում" գտնվող մեկ տարրը կարելի է արագ հաղթահարել, ակտիվ աշխատելով միմյանց հետ, համագործակցելով, եւ բիզնեսին աջակցող կառուցվածքները՝ Առեւտրաարդյունաբերական պալատը, Զարգացման հայկական գործակալությունը, Արդյունաբերողների եւ գործարարների միությունը մոտ ապագայում այս բացը պետք է լրացնեն",- նշեց Ռ.Քոչարյանը: